ਗਿਗੀ ਗੋਰਜੀਅਸ

ਗਿਸੇਲੇ ਲੌਰੇਨ ਲਜ਼ਾਰਤੋ, (ਜਨਮ 20 ਅਪ੍ਰੈਲ, 1992) ਪੇਸ਼ੇ ਵਜੋਂ ਗਿਗੀ ਗੋਰਜੀਅਸ ਨਾਮ ਨਾਲ ਜਾਣੀ ਜਾਂਦੀ ਹੈ। ਉਹ ਇੱਕ ਕੈਨੇਡੀਅਨ ਯੂ-ਟੀਊਬਰ, ਸਮਾਜਵਾਦੀ, ਅਦਾਕਾਰਾ ਅਤੇ ਮਾਡਲ ਹੈ।

2008 ਵਿੱਚ ਲਜ਼ਾਰਤੋ ਨੇ ਵੀਡੀਓ ਬਲੌਗ ਸ਼ੁਰੂ ਕੀਤਾ ਅਤੇ ਯੂ-ਟਿਊਬ 'ਤੇ ਵੀਡਿਉ ਅਪਲੋਡ ਕਰਨੀਆਂ ਸ਼ੁਰੂ ਕੀਤੀਆਂ। ਉਸਦੀਆਂ ਇਨ੍ਹਾਂ ਵੀਡਿਉ ਨੂੰ ਲੋਕਾਂ ਵਿੱਚ ਕਾਫੀ ਪ੍ਰਚਲਿਤ ਹੋਈਆਂ, ਜਿਸ ਕਰਨ ਉਸਨੂੰ ਆਨਲਾਈਨ ਫੋਲੋਇੰਗ ਮਿਲੀ। ਇਨ੍ਹਾਂ ਹੀ ਸਾਲਾਂ ਦੌਰਾਨ ਨਿਯਮਿਤ ਤੌਰ' ਤੇ ਉਸਨੇ ਆਪਣੇ ਚੈਨਲ 'ਤੇ ਅਸਲੀ ਜ਼ਿੰਦਗੀ ਅਧਾਰਿਤ ਪ੍ਰੋਗਰਾਮ 'ਦ ਐਵਨਿਊ'(2011-13) ਅਪਲੋਡ ਕਰਨਾ ਸ਼ੁਰੂ ਕਰ ਦਿੱਤਾ। ਲਜ਼ਾਰਤੋ ਨੇ ਉਸ ਸਮੇਂ ਮੀਡੀਆ ਦਾ ਧਿਆਨ ਖਿਚਿਆ ਜਦੋਂ 2013 ਵਿੱਚ ਉਹ ਟਰਾਂਸਜੈਂਡਰ ਔਰਤ ਵਜੋਂ ਸਾਹਮਣੇ ਆਈ। 2014 ਦੌਰਾਨ ਉਸਨੇ ਆਪਣੀ ਸ਼ੋਸਲ ਮੀਡੀਆ ਪ੍ਰੋਫ਼ਾਈਲ ਰਾਹੀਂ ਆਪਣੀ ਤਬਦੀਲੀ ਬਾਰੇ ਦੱਸਿਆ ਅਤੇ ਇਸ ਤੋਂ ਇਲਾਵਾ ਉਸਦੀਆਂ ਕਾਸਮੈਟਿਕ ਸਬੰਧੀ ਵੀਡਿਉ ਕਾਫੀ ਵਾਇਰਲ ਹੋਈਆਂ। 2016 ਵਿੱਚ ਲਜ਼ਾਰਤੋ ਟਰਾਂਸਜੈਂਡਰ ਹੋਣ ਕਰਕੇ ਵਾਈਡਸਪਰੇੱਡ ਮੀਡੀਆ ਨੂੰ ਕਵਰ ਕਰਨ ਲਈ ਦੁਬਈ ਚਲੀ ਗਈ।

ਮੁੱਢਲਾ ਜੀਵਨ
ਲਜ਼ਾਰਤੋ ਇੱਕ ਬਿਜਨੈਸ ਨਿਰਦੇਸ਼ਕ ਡੇਵਿਡhttps://www.bloomberg.com/research/stocks/private/person.asp?personId=537433&privcapId=61967803 ਅਤੇ ਜੁਡੀਥ ਲਜ਼ਾਰਤੋ ਦੀ ਧੀ ਹੈ। ਉਸ ਦਾ ਪਰਿਵਾਰ ਇਤਾਲਵੀ, ਲੈਬਨੀਜ਼ ਅਤੇ ਫ਼ਰਾਂਸੀਸੀ ਵਿਰਾਸਤ ਦਾ ਸੁਮੇਲ ਹੈ ਅਤੇ ਉਸ ਦੀ ਪਰਵਰਿਸ਼ ਰੋਮਨ ਕੈਥੋਲਿਕ ਧਰਮ ਵਿੱਚ ਹੋਈ।

ਜਦੋਂ ਲਜ਼ਾਰਤੋ ਜਵਾਨ ਹੋਈ ਤਾਂ ਉਹ ਨੈਸ਼ਨਲ ਪੱਧਰ 'ਤੇ ਗੋਤਾਖੋਰ ਚੈਂਪੀਅਨ ਬਣੀ। ਉਹ ਪੜ੍ਹਾਈ ਲਈ ਸੈਂਟ ਫ੍ਰਾਂਸੀਸ ਆਫ਼ ਅਸੀਸੀ ਸਕੂਲ ਅਤੇ ਮਿਸੀਗੁਆ ਇਓਨਾ ਕੈਥੋਲਿਕ ਸੈਕੰਡਰੀ ਸਕੂਲ ਗਈ। ਬਾਅਦ ਵਿੱਚ ਜਾਰਜ ਬ੍ਰਾਉਨ ਕਾਲਜ ਵਿੱਚ ਪੜ੍ਹਾਈ ਕੀਤੀ। ਜਾਰਜ ਕਾਲਜ ਵਿੱਚ ਉਸਨੇ ਫੈਸ਼ਨ ਦੀ ਪੜ੍ਹਾਈ ਕੀਤੀ, ਪਰ ਉਸਨੇ ਆਪਣੇ ਯੂ-ਟਿਊਬ ਕੈਰੀਅਰ 'ਤੇ ਧਿਆਨ ਦੇਣ ਲਈ ਪੜ੍ਹਾਈ ਛੱਡ ਦਿੱਤੀ। ਉਸਦੀ ਮਾਂ ਜੁਡੀਥ ਦੀ 3 ਫ਼ਰਵਰੀ, 2012 ਨੂੰ ਪ੍ਰਿੰਸਸ ਮਾਰਗਰੇਟ ਕੈਂਸਰ ਸੈਂਟਰ, ਟੋਰਾਂਟੋ ਮੌਤ ਹੋ ਗਈ ਸੀ।

ਹਵਾਲੇ

ਸ਼੍ਰੇਣੀ:ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਸ਼੍ਰੇਣੀ:ਟਰਾਂਸਜੈਂਡਰ
ਸ਼੍ਰੇਣੀ:ਐਲਜੀਬੀਟੀ
ਸ਼੍ਰੇਣੀ:ਐਲਜੀਬੀਟੀ ਖਿਡਾਰੀ